เกษตรกรเหนือจวก แปลงสินทรัพย์เป็นทุน ล้มเหลว
ศูนย์ข่าวภาคเหนือ-2 พ.ค.48นายสุแก้ว ฟุงฟู ชาวบ้านแพะใต้ กิ่ง อ.เวียงหนองล่อง จ.ลำพูน กล่าวว่า นโยบายแปลงสินทรัพย์เป็นทุนที่รัฐบาลกำลังทำอยู่นั้น ถือว่าสวนทางกับนโยบายการแก้ปัญหาความยากจนของชาวบ้านอย่างสิ้นเชิง เพราะเป็นการส่งเสริมให้ชาวบ้านนำทรัพย์สินที่ดินไปจำนองกับธนาคาร ซึ่งในที่สุดชาวบ้านก็มีหนี้สินล้นตัว และยากจนมากกว่าเดิม ดังนั้น รัฐควรจะหันกลับมาแก้ปัญหาว่าทำอย่างไรจึงให้ชาวบ้านมีความมั่นคงในที่ดินทำกินมากกว่า นายรังสรรค์ แสนสองแคว เกษตรกรบ้านไร่ดง อ.ป่าซาง จ.ลำพูน และเป็นกรรมการบริหารกลุ่มแนวร่วมเกษตรกรภาคเหนือ(นกน.) กล่าวว่า แนวทางที่ทางกลุ่มเกษตรกรภาคเหนือได้ตกลงกันไว้คือ ต้องมีการปฏิรูปที่ดินโดยชุมชน ด้วยการเข้าไปตรวจสอบที่ดินที่มีการออก นส.3 และเอกสารแสดงสิทธิครอบครอง(สค.) ซึ่งมีการนำเอาสค.จากพื้นที่อื่นมาออกโฉนดให้นายทุนเข้าไปจับจองแล้วนำไปจำนองกับธนาคาร จากนั้นก็ปล่อยให้รกร้างว่างเปล่า ซึ่งบางพื้นที่เป็นที่สาธารณะประโยชน์มาก่อน รัฐบกพร่องและไม่มีประสิทธิภาพในการจัดการกับปัญหาเรื่องที่ดิน จนชาวบ้านต้องลุกขึ้นมาปฏิรูปที่ดินด้วยตนเอง โดยคำนึงถึงการกระจายที่ดินอย่างเป็นธรรม มีการออกโฉนดชุมชน จัดทำธนาคารที่ดินเพื่อระดมทุนนำเงินให้สมาชิกได้นำไปทำการเกษตรในที่ดินของตน รวมถึงการส่งเสริมให้มีการทำเกษตรยั่งยืน ซึ่งเรากำลังทำกันเองอยู่อย่างต่อเนื่อง นายรังสรรค์ กล่าว ในขณะที่ นายสมศักดิ์ โยอินชัย กองเลขานุการสหพันธ์เกษตรกรภาคเหนือ (สกน.) กล่าวว่า การปฏิรูปที่ดินโดยชุมชนนั้นมีความจำเป็นอย่างยิ่ง เพราะชุมชนเป็นผู้กำหนดและตรวจสอบกันเองได้ ว่าที่ดินผืนนั้นเป็นของใคร ไม่ใช่ว่าให้คนข้างนอกเข้ามากำหนดเอง และเอื้อประโยชน์ให้แก่นายทุน และอยากให้รัฐมองการจัดการที่ดินให้หลายมิติ ไม่ว่ามิติทางการเกษตร หรือมิติทางสังคม 
ศูนย์ข่าวภาคเหนือ-2 พ.ค.48 นายสุแก้ว ฟุงฟู ชาวบ้านแพะใต้ กิ่ง อ.เวียงหนองล่อง จ.ลำพูน กล่าวว่า นโยบายแปลงสินทรัพย์เป็นทุนที่รัฐบาลกำลังทำอยู่นั้น